62019TO0561_INF
Определение на Общия съд (четвърти състав) от 11 юни 2020 г. —Lípidos Santiga/Комисия
(Дело T‑561/19)
„Жалба за отмяна — Енергетика — Директива (ЕС) 2018/2001 за насърчаване използването на енергия от възобновяеми източници — Ограничаване на използването на биогорива, произведени от хранителни и фуражни култури — Делегиран регламент (ЕС) 2019/807 — Определяне на суровините с висок риск от непреки промени в земеползването (НПЗ) — Палмово масло — Процесуална легитимация — Липса на пряко засягане — Недопустимост“
1.
Жалба за отмяна — Физически или юридически лица — Подзаконови актове — Актове, които не включват мерки за изпълнение и засягат пряко жалбоподателя — Понятие за пряко засягане — Критерии — Акт, който поражда последици пряко за правното положение на жалбоподателя — Делегиран регламент на Комисията за определяне на суровините с висок риск от непреки промени в земеползването (НПЗ) — Дружество жалбоподател, което не доказва пряко засягане на правното му положение — Недопустимост
(член 263, четвърта алинея ДФЕС; член 26, параграф 2 от Директива 2018/2001 на Европейския парламент и на Съвета; Делегиран регламент 2019/807 на Комисията)
(вж. т. 21—23, 28—43 и 48; т. 1 от диспозитива)
2.
Жалба за отмяна — Физически или юридически лица — Подзаконови актове — Актове, които не включват мерки за изпълнение и засягат пряко жалбоподателя — Понятие за пряко засягане — Критерии — Акт, който може да се отрази на материалното състояние на жалбоподателя — Критерий без определящо значение
(член 263, четвърта алинея ДФЕС)
(вж. т. 44—46)
Предмет
Искане на основание член 263 ДФЕС за частична отмяна на Делегиран регламент (ЕС) 2019/807 на Комисията от 13 март 2019 година за допълване на Директива (ЕС) 2018/2001 на Европейския парламент и на Съвета по отношение на определянето на суровините с висок риск от непреки промени в земеползването, за които се наблюдава значително разширяване на производствения район в терени с високи въглеродни запаси и за сертифициране на биогоривата, течните горива от биомаса и газообразните и твърдите горива от биомаса с нисък риск от непреки промени в земеползването (ОВ L 133, 2019 г., стр. 1)
Диспозитив
1)
Отхвърля жалбата като недопустима.
2)
Осъжда Lípidos Santiga, SA, да заплати съдебните разноски.